EELNÕU

NARVA   LINNAVALITSUS
K O R R A L D U S

Narva                                                                                        ____2009 nr____

Klassi täituvuse piirnormi kehtestamine
Narva Kreenholmi Gümnaasiumis
1. Asjaolud ja menetluse käik.

Narva Kreenholmi Gümnaasium on Narva linna munitsipaalasutus, mis loob võimalused põhi- ning üldkeskhariduse omandamiseks. Põhikoolis on 1.-9. klass, gümnaasiumis on 10.-12. klass.

Narva Linnavalitsuse Kultuuriosakonda saabus Narva Kreenholmi Gümnaasiumi direktori 05.02.2009.a taotlus nr 1.1-19/16 palvega lubada klasside täituvuse piirnormi suurendamist asutuse 1.-3. klassides kuni 31 õpilaseni, 4.-9. klassides kuni 34 õpilaseni. Narva Linnavalitsuse 05.06.2007.a korralduse nr 1199-k kohaselt on klasside täituvuse ülemiseks piirnormiks Narva Kreenholmi Gümnaasiumi 1.-5. klassides 31 õpilast. Seega vajab antud korraldus ümbervaatamist.
Klasside täituvuse ülemise piirnormide suurendamine on heakskiidetud Narva Kreenholmi Gümnaasiumi hoolekogu poolt 27.01.2009.a istungil. Sotsiaalministri 29.08.2003.a määrusega nr 109 „Tervisekaitsenõuded koolidele“  § 4 p.3 sätestatut täidetakse muudatuste tegemisel.

2. Õiguslikud alused.

Vastavalt Põhikooli- ja gümnaasiumiseaduse § 25 lõikele 1 klassi täituvuse ülemine piirnorm on põhikooliastmes 24 õpilast. Vastavalt Põhikooli- ja gümnaasiumiseaduse § 25 lõikele 1² kooli pidaja võib direktori ettepanekul ning hoolekogu nõusolekul kehtestada Põhikooli- ja gümnaasiumiseaduse § 25 lõikega 1 sätestatud piirnormist suurema klassi täituvuse ülemise piirnormi.
Narva Linnavolikogu 16.08.2007.a. määruse nr 30 kohaselt delegeeris Narva Linnavolikogu Põhikooli-ja gümnaasiumiseaduse § 25 lõigetega 11 ja 12 ettenähtud küsimuste lahendamise Narva Linnavalitsusele. 

3. Otsus.

3.1 Kehtestada 1.-3. klassides täituvuse ülemiseks piirnormiks Narva Kreenholmi Gümnaasiumis 31 õpilast.
3.2 Kehtestada 4.-9. klassides täituvuse ülemiseks piirnormiks Narva Kreenholmi Gümnaasiumis 34 õpilast.
3.3 Tunnistada kehtetuks Narva Linnavalitsuse 05.09.2007.a korraldus nr 1199-k.

4. Rakendussätted.
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega  sätestatud korras.

